ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Φεβρουαρίου 1999 για την έγκριση των όρων χρήσης του γραφικού συμβόλου για τα ειδικά γεωργικά προϊόντα ποιότητας των Καναρίων Νήσων [κοινοποιηθείσα υπό τον αριθμό Ε(1999) 389] (Το κείμενο στην ισπανική γλώσσα είναι το μόνο αυθεντικό) (1999/165/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1601/92 του Συμβουλίου, της 15ης Ιουνίου 1992, για ειδικά μέτρα υπέρ των Καναρίων Νήσων, όσον αφορά ορισμένα γεωργικά προϊόντα (1), όπως τροποποιήθηκε τελευταία από τον κανονισμό (ΕΚ) αριθ. 2348/96 (2), και ιδίως το άρθρο 26 παράγραφος 3,

τον κανονισμό (ΕΚ) αριθ. 1418/96 της Επιτροπής, της 22ας Ιουλίου 1996, για τον καθορισμό λεπτομερών κανόνων όσον αφορά τη χρήση γραφικού συμβόλου για τα ιδιάζοντα γεωργικά προϊόντα ποιότητας των ιδιαίτερα απομακρυσμένων από το κέντρο περιφερειών (3),

Εκτιμώντας:

ότι κατ' εφαρμογή του άρθρου 26 παράγραφος 2 του κανονισμού (ΕΟΚ) αριθ. 1601/92, δημιουργήθηκε ένα γραφικό σύμβολο ώστε να βελτιωθεί η γνώση και να ενθαρρυνθεί η κατανάλωση των ιδιαζόντων γεωργικών προϊόντων ποιότητας, ως έχουν ή μεταποιημένων, των Καναρίων Νήσων 7 ότι η Επιτροπή δημοσίευσε αυτό το γραφικό σύμβολο καθώς και τους όρους αναπαραγωγής του στον κανονισμό (ΕΟΚ) αριθ. 2054/96 (4) 7

ότι, σύμφωνα με το άρθρο 26 παράγραφος 3 του κανονισμού (ΕΟΚ) αριθ. 1601/92 του Συμβουλίου, οι όροι χρήσης του γραφικού συμβόλου για τα ιδιάζοντα γεωργικά προϊόντα ποιότητας των Καναρίων Νήσων υποβάλλονται από τις επαγγελματικές ενώσεις, διαβιβάζονται από τις εθνικές αρχές και εγκρίνονται από την Επιτροπή 7 ότι οι ισπανικές αρχές διαβίβασαν, γνωμοδοτώντας θετικώς, αυτούς τους όρους χρήσης καθώς και τις διοικητικές λεπτομέρειες εφαρμογής, βάσει των οποίων οι αρμόδιες αρχές των Καναρίων Νήσων προτίθενται να χορηγήσουν το δικαίωμα χρήσης του γραφικού συμβόλου 7

ότι με τους όρους χρήσης είναι δυνατόν να επιτευχθούν οι στόχοι που επιδιώκονται με την καθιέρωση του γραφικού συμβόλου 7 ότι, κατά συνέπεια, πρέπει να εγκριθούν αυτοί οι όροι χρήσης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνονται οι όροι χρήσης του γραφικού συμβόλου για τα ιδιότυπα γεωργικά προϊόντα ποιότητας των Καναρίων Νήσων, οι οποίοι υποβλήθηκαν από τις ισπανικές αρχές και περιλαμβάνονται στο παράρτημα.

Άρθρο 2

Η παρούσα απόφαση απευθύνεται στο Βασίλειο της Ισπανίας.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 19 Φεβρουαρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 173 της 27. 6. 1992, σ. 13.

(2) ΕΕ L 320 της 11. 12. 1996, σ. 1.

(3) ΕΕ L 182 της 23. 7. 1996, σ. 9.

(4) ΕΕ L 280 της 31. 10. 1996, σ. 1.

ΠΑΡΑΡΤΗΜΑ

Απόσπασμα του σχεδίου διατάγματος της κυβέρνησης των Καναρίων Νήσων που περιλαμβάνει τους όρους χρήσης και τις σχετικές λεπτομέρειες εφαρμογής του γραφικού συμβόλου για τα ιδιάζοντα γεωργικά προϊόντα των Καναρίων Νήσων.

ΑΠΟΣΠΑΣΜΑ

1. Το γραφικό σύμβολο τίθεται σε όλα τα φυσικά, γεωργικά ή αλιευτικά προϊόντα των Καναρίων Νήσων.

2. Για τα μεταποιημένα ιδιότυπα προϊόντα της Αυτόνομης Κοινότητας των Καναρίων Νήσων, το κύριο χαρακτηριστικό των οποίων έγκειται στην χρησιμοποιούμενη βασική πρώτη ύλη, αυτή θα πρέπει να είναι τουλάχιστον κατά 90 % κατ' όγκον καταγωγής Καναρίων Νήσων.

Για τα μεταποιημένα ιδιότυπα προϊόντα, κύριο χαρακτηριστικό των οποίων είναι η διεργασία παρασκευής τους, λαμβάνεται υπόψη η ιδιοτυπία της εν λόγω διεργασίας.

3. Όλα τα προϊόντα αυτά πρέπει να παρουσιάζουν χαρακτηριστικά που να αποτελούν ιδαιτερότητα των Καναρίων Νήσων, όπως αυτά που αφορούν τις συνθήκες, τον τρόπο και τις τεχνικές καλλιέργειας, παραγωγής ή παρασκευής, καθώς και όσον αφορά τις προδιαγραφές παρουσίασης και συσκευασίας.

4. Η χρήση του γραφικού συμβόλου επιφυλάσσεται για προϊόντα ανώτερης ποιότητας. Η ποιότητα ορίζεται σύμφωνα με τις διατάξεις της κοινοτικής νομοθεσίας, ή ελλείψει αυτής από διεθνείς προδιαγραφές.

Όταν δεν είναι δυνατή η παραπομπή σε κοινοτικές ή διεθνείς προδιαγραφές, λόγω έλλειψής τους, οι προδιαγραφές ποιότητας καθορίζονται από τη Γραμματεία που είναι αρμόδια για θέματα Γεωργίας και Αλιείας, μετά από προτάσεις των αντιπροσωπευτικών επαγγελματικών οργανώσεων.